Diari Oficial de la Generalitat Valenciana


Sumari del DOGV 7143, del 31-10-2013 (2013/10706)

RESOLUCIÓ de 28 d'octubre de 2013, del director general de Recursos Humans de la Sanitat, per la qual es modifica l'annex de la Resolució de 28 de desembre de 2012, de la Direcció General de Recursos Humans, per la qual es convoca concurs de trasllats per a cobrir diverses places d'infermer/a d'institucions sanitàries dependents de l'Agència Valenciana de Salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7143

Data del DOGV
:   31-10-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/10334


Data del document
:   28-10-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 28 d'octubre de 2013, del director general de Recursos Humans de la Sanitat, per la qual es modifica l'annex de la Resolució de 28 de desembre de 2012, de la Direcció General de Recursos Humans, per la qual es convoca concurs de trasllats per a cobrir diverses places d'infermer/a d'institucions sanitàries dependents de l'Agència Valenciana de Salut. [2013/10105]  
En execució de la Sentència ferma 228/2013 del Jutjat Contenciós Administratiu número 3 de València, de data 22 de maig de 2013, dictada en el procediment abreujat 687/2011-T, per la qual s'estima el recurs contenciós administratiu interposat per José Luis Palacios Cortés i Gabriela Grau Alcalá contra la desestimació del recurs d'alçada interposat contra la Resolució de 3 d'octubre de 2011 del director general de Recursos Humans de la Conselleria de Sanitat per la qual es publica l'adjudicació definitiva del concurs de trasllats per a cobrir diverses places d'infermer/a d'institucions sanitàries dependents de l'Agència Valenciana de Salut i reconeixent com a situació jurídica individualitzada el dret dels recurrents a una nova valoració segons el que establix la sentència.  
En virtut de la competència delegada per l'article 1.3.3 de la Resolució de 19 de febrer de 2009, del director gerent de l'Agència Valenciana de Salut, per la qual es publica la delegació de competències en matèria de gestió de personal de l'Agència Valenciana de Salut, resolc:  
  
Modificar l'annex I de la Resolució de 28 de desembre de 2012, de la Direcció General de Recursos Humans de la Sanitat, per la qual es convoca concurs de trasllats per a cobrir diverses places d'infermer/a d'institucions sanitàries dependents de l'Agència Valenciana de Salut (DOCV 6947, 21.01.2013), detraient-ne una plaça en el Centre de Salut de Paterna.  
Contra la present modificació podran interposar-se els recursos especificats en la base 9 de la convocatòria.  
  
  
València, 28 d'octubre de 2013.- El director general de Recursos Humans de la Sanitat: Javier Lázaro Lorente.